open-index/open-wikipedia-markdown huggingface dataset:
פול קופלי

**פול מקריל קופלי** (באנגלית: **Paul Mackriell Copley**; נולד ב-25 בנובמבר 1944) הוא שחקן אנגלי.

## ביוגרפיה
קופלי נולד בדנבי דייל שבמערב רידינג של יורקשייר. אביו הרולד היה מעורב בהפקות מקומיות של תיאטרון חובבים, כמו גם שאר בני משפחתו. הוא למד בבית הספר "פניסטון" ואחר כך בקולג' " Northern Counties College of Education" בניוקאסל אפון טיין, שם קיבל תואר "Associate of the Drama Board". הוא לימד אנגלית ודרמה בוולת'אמסטו, וב-1971 הצטרף ללהקת התיאטרון לידס פלייהאוס .

ב-1976 זכה קופלי בפרס אוליבייה לשחקן השנה במחזה חדש על תפקידו במחזה "For King and Country" מאת ג'ון וילסון.

ב-1977 שיחק קופלי בתפקיד טוראי ויקס בסרט "גשר אחד רחוק מדי", וב-1979 שיחק גילם את רב"ט סטורי, תפקיד קטן אך בולט בסרט "Zulu Dawn". ב-1980 הופיע בדרמה השנויה במחלוקת Death of a Princess  של רשת ATV, בה גילם בריטי שהיה עד להריגתם של הנסיכה הערביה והמאהב שלה. קופלי גילם את דמותו של מת'יוס בסדרת סרטי "הורנבלואר - ימאי וג'נטלמן". הוא הופיע בתפקיד איאן בסדרה "Roughnecks", בתפקיד ג'רי בסדרה "החיים האלה" ובתפקיד פיטר קווינלן בסדרה "האגמים". הוא שיחק בתפקיד אביו של נתן מלוני בסדרה עטורת השבחים "הכי גאים שיש". ביולי 2002 השתתף בתסכית דרמה "Spare Parts" בסדרת "דוקטור הו" בהפקת חברת "Big Finish", ובסדרה "חסרי בושה". ב-1980 הופיע קופלי בסדרת הדרמה המצליחה "Minder" בפרק "The Old School Tie" בתפקיד ג'ורג' פאלמר. הוא היה הקריין בתוכנית "How Clean Is Your House?" של ערוץ 4. ב-2005 וב-2006 השתתף בסדרת הטלוויזיה לילדים "Best Friends" בתפקיד הסבא.

קופלי משתתף קבוע בתסכיתי דרמה של רדיו 4 של ה-BBC, לרוב במחזות רומנטיים או המתארים מציאות ובסדרות אודות אנשים עובדים חרוצים בצפונה של אנגליה. תמיד זימנו אותו כשהיה צורך במחלקת הדרמה ברדיו ה-BBC בבעל מבטא יורקשייר אמיתי. קופלי שיחק בתפקיד המורה ג'ף לונג בסדרה ארוכת הימים "King Street Junior" של רדיו 4. הסדרה רצה מ-1985 עד 1998 במשך 10 עונות. ב-1985 הוא הקריא עבור ערוץ "יורקשייר טלוויז'ן" עיבוד של תשעה פרקים לספר "מסעות ההלך" בשם "מסע מסוכן".

ב-13 בפברואר 2006 השתתף קופלי בפרק בסדרה "חיים על מאדים". ב-8 באוגוסט 2007 הופיע באופרת הסבון "קורוניישן סטריט" בדמות בשם איבור פריסטלי. עוד שיחק בעיבוד הטלוויזיוני לספרי "The Worst Witch" מאת ג'יל מרפי בתפקיד הקוסם, אלג'רנון רוואן-וב.

בשנים 1998 עד 2003 הופיע קופלי בתפקיד מת'יוס בסדרת סרטי הטלוויזיה "הורנבלואר - ימאי וג'נטלמן" של ערוץ "מרידיאן טלוויז'ן". ב-2009 השתתף בעונה השלישית של סדרת המדע בדיוני "טורצ'ווד" של BBC One. ב-2010 שיחק בפרק בסדרה הרפואית "חדר מיון" ובסדרת הדרמה "ניצולים". בין 2011 עד 2015 הופיע בתפקיד אביו של ויליאם מייסון ב-16 פרקים של הסדרה "אחוזת דאונטון". ב-2012 שיחק בתפקיד אלן בסדרה "White Heat".

ב-2014 שיחק קופלי בתפקיד מלקולם קנריץ' בפרק "On Harbour Street" בסדרת הטלוויזיה "ורה".

קופלי היה הקריין בתוכנית הרדיו "The Railway - First Great Western" שכללה 12 פרקים. עוד שיחק בתפקיד האב בקומדיה "Hang-Ups" מאת טום רינגלסוורת'  ברדיו 4 של ה-BBC.

### חיים אישיים
ב-1972 התחתן קופלי עם השחקנית נטשה פיין. השניים שיחקו יחד ב-1971 בהפקה של לידס פלייהאוס של מחזות "לולו" מאת פרנק ודקינד בעיבודו של פיטר בארנס  ובבימויו של ביל הייז.

## פילמוגרפיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:אישים זוכי פרס אוליבייה
קטגוריה:בריטים שנולדו ב-1944
מגן דמיאנסק

**מגן דמיאנסק** (בגרמנית: **Ärmelschild Demjansk**) היה עיטור צבאי שהוענק בזמן מלחמת העולם השנייה לחיילים שלחמו באזור דמיאנסק, מול כוחות הכיתור הסובייטים במבצע דמיאנסק.

העיטור מסמל את ההצלחה הגרמנית בעמידה מול הכוחות הסובייטים (בין היתר באמצעות הפעלה מוצלחת של רכבת אווירית) ואת פריצת המצור. העיטור נוסד על ידי אדולף היטלר ב-25 באפריל 1943, והוענק עד ל-1 ביולי 1944.

## עיצוב
מגן בגודל 51 מ"מ על 92 מ"מ במשקל 16–32 גרם (תלוי בציפוי).

בראש המגן עומד עיט הרייך פורס כנפיים האוחז בטפריו זר עלי דפנה המקיפים צלב קרס. משני צידי הזר עומדים פילבוקסים ומתחתיו הכיתוב "DEMJANSK".

החלק המרכזי של המגן כולל שתי חרבות מוצלבות ובראשן ברקע מטוס חד מנועי. קיימות שתי גרסאות של העיטור הנבדלות זו מזו בצורת המדחף (ישר או מעוקל).

האות יוצר בתחילה מאבץ מצופה כסף, אך לבסוף נפסק הציפוי משיקולי תקציב. האות הוצמד לחלק העליון של השרוול השמאלי של המדים על רקע שהשתנה בין הזרועות השונות על פי הפירוט:
* ירוק-אפור בהיר (אפור שטח) – חיל היבשה
* כחול – לופטוואפה
* שחור – יחידות שריון (פנצר)
* אפור שטח – ואפן אס אס

האות בצורתו המלאה נענד על מדים בלבד, אך צורפה אליו סיכה לענידה על בגדים אזרחיים.

מקבל העיטור היה מקבל חמישה העתקים של העיטור ותעודה המעידה על הזכאות. בעיטור שלאחר המוות קיבלה משפחת החייל עותק אחד של העיטור ותעודה המעידה על הזכאות.
ממוזער|תעודת זכאות לעיטור
## זכאות לעיטור
כוחות צבא היבשה, כולל הואפן אס אס: שירות באזור כיס דמיאנסק במשך 60 יום, או פציעה תוך כדי שירות באזור.

כוחות הלופטוואפה: 50 גיחות לחימה או אספקה לאזור.

## כיום
ממוזער|העיטור בגרסת 1957. למעלה ניתן לראות את האות לענידה על בגדים אזרחיים
לאחר המלחמה הוציאה גרמניה המערבית גרסה של האות ללא הסמלים הנאציים. על פי חוק המדליות ענידת האות מותרת לזכאים, בגרסה שאינה כוללת את הסמלים הנאציים.

## ראו גם
* מבצע דמיאנסק
* מגן נרוויק
* מגן קולם
* מגן קרים
* מגן קובאן
* מגן לפלנד

## לקריאה נוספת
* 
## קישורים חיצוניים

קטגוריה:גרמניה הנאצית: עיטורים

## הערות שוליים

קטגוריה:מלחמת העולם השנייה: אותות ועיטורים
כדורגל באולימפיאדת לונדון (2012)

**[[אולימפיאדת לונדון (2012)]]** נערכה בלונדון, הממלכה המאוחדת. תחרויות הכדורגל נערכו בין 25 ביולי ל-11 באוגוסט 2012. בטורניר הגברים השתתפו 16 נבחרות, ובטורניר הנשים השתתפו 12 נבחרות לאומיות.

## אצטדיונים
שישה אצטדיונים נבחרו לארח את טורניר הכדורגל של האולימפיאדה. ארבעה מאנגליה, אחד מוויילס ואחד מסקוטלנד.




## טורניר הגברים
### הנבחרות שהעפילו
התחרות הייתה פתוחה לנבחרות עד גיל 23 תוך אפשרות חיזוק על ידי 3 כדורגלנים מבוגרים יותר.

התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (52 נבחרות העפילו לתחרות), העפלה בהתאם לתוצאות של אליפות אירופה בכדורגל עד גיל 21 - 2011.
* אפריקה - 3 מקומות (39 נבחרות נרשמו), הפעלה דרך אליפות אפריקה בכדורגל עד גיל 23
* אסיה - 3 מקומות (35 נבחרות נרשמו), הפעלה דרך תחרות העפלה
* אמריקה הדרומית - 2 מקומות  (10 נבחרות נרשמו), הפעלה דרך אליפות דרום אמריקה לנבחרות עד גיל 20
* אמריקה הצפונית - 2 מקומות (8 נבחרות נרשמו), הפעלה דרך תחרות העפלה
* אוקיאניה - 1 - (7 נבחרות נרשמו), הפעלה דרך תחרות העפלה
* המדינה המארחת - 1

### בית א'

### בית ב'

### בית ג'

### בית ד'

### שלב הנוקאאוט

### כובשים מצטיינים
;שישה שערים
*  לאנדרו דמיאו
;חמישה שערים
*  מוסא קונאטה
;ארבעה שערים
*  אוריבה פראלטה

## הדירוג הסופי

## טורניר הנשים
### הנבחרות שהעפילו
נערכו תחרויות העפלה.

* 2 - UEFA - במקום תחרות העפלה סוכם שנציגים יהיו צרפת ושוודיה בהתאם לתוצאות גביע העולם בכדורגל נשים 2011.
* 2 - AFC - נערכה תחרות בהשתתפות 12 נבחרות
* 2 - CAF - נערכה תחרות בהשתתפות 19 נבחרות
* 2 - CONCACAF - נערכה תחרות בהשתתפות 11 נבחרות
* 2 - CONMEBOL - נערכה תחרות בהשתתפות 10 נבחרות 
* 1 - OFC - נערכה תחרות בהשתתפות 5 נבחרות
* 1 - המדינה המערכת 

### בית א'

### בית ב'

### בית ג'

### דירוג הנבחרות במקום השלישי

### שלב הנוקאאוט

### כובשות מצטיינות
;שישה שערים
*  כריסטין סינקלייר

;חמישה שערים
*  אבי וומבאך

;ארבעה שערים
*  מליסה טנקרדי
*  קרלי לויד

### הדירוג הסופי

## קישורים חיצוניים

* נתונים מאתר rsssf
* נתונים מאתר אולימפי
* נתונים מאתר פיפ"א - תחרות הגברים
* נתונים מאתר פיפ"א - תחרות הנשים
* נתונים מאתר transfermarkt
* משחק הגמר בתחרות גברים - נתונים מפורטים
* משחק הגמר בתחרות הנשים - נתונים מפורטים
*דו"ח טכני של פיפ"א

*
2012
קטגוריה:ענפי ספורט באולימפיאדת לונדון (2012)
עונת 1989/1990 בגביע אירופה לאלופות בכדורסל

**עונת 1989/1990 ב[[גביע אירופה לאלופות בכדורסל]]** הייתה העונה ה-33 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-28 בספטמבר 1989 ותחרות הסתיימה ב-19 באפריל 1990. בתחרות השתתפו 27 קבוצות. 
בתחילת התחרות התקיימו משחקים בשיטת הנוקאאוט בהם נקבעו 8 עולות לבית הגמר. בבית הגמר התקיימו שני סיבובים. הקבוצות החזקות עלו לטורניר בשיטת פיינל פור התקיים בסרגוסה.

התחרות הסתיימה בניצחון של יוגופלסטיקה, בפעם השנייה ברציפות ובפעם השנייה בתולדות המועדון. 
## מהלך התחרות
בשלבים המוקדמים נקבעו 8 עולות לבית הגמר.
### בית הגמר

### פיינל פור

טוני קוקוץ' מיוגופלסטיקה נבחר לכדוסלן המצטיין של הפיינל פור והיה הקלע המצטיין של השלב.

### משחק הגמר

## ישראל בתחרות
מכבי תל אביב העפילה ישירות לשלב השני של המוקדמות והיא ניצחה את קלוסטנבורג האוסטרית 103:84 ו-86-62. את בית הגמר היא סיימה במקום השישי ולא עלתה לפיינל פור.

## קישורים חיצוניים
* פירוט התוצאות
* תיאור מפורט של משחקי הגמר
* 
 

קטגוריה:תחרויות כדורסל ב-1989
קטגוריה:תחרויות כדורסל ב-1990
קטגוריה:עונות בגביע אירופה לאלופות בכדורסל
קטגוריה:1989 באירופה
איוואן איוואנוביץ' טולסטוי

**איוואן איוואנוביץ' טולסטוי** (ברוסית: **Ива́н Ива́нович Толсто́й**; 1858 – 20 במאי 1916) היה מדינאי ופוליטיקאי ברוסיה הקיסרית. שר החינוך של האימפריה הרוסית (1905–1906) וראש עיריית סנקט פטרבורג (1912–1916).

איוואן טולסטוי נולד בעיירה לוגה, ליד סנקט פטרבורג למשפחה אצילה. אביו היה שר הדואר ונכד של מיכאיל קוטוזוב. בשנת 1880 איוואן טולסטוי סיים לימודי משפטים באוניברסיטת סנקט פטרבורג והחל לעבוד במשרד הפנים.

בשנת 1905 מונה לשר החינוך. בהיותו בתפקיד הוא קידם הסרת מגבולות לקבלת יהודים ללימודים במוסדות להשכלה גבוה. הצעותיו אושרו במועצת השרים אך לא קיבלו אישור סופי של הצאר. יחד עם זאת, טולסטוי קידם ביטול מספר מגבלות שהיו בתחום משרדו. בשנת 1907, כאשר כבר לא היה בתפקיד השר הוא פרסם ספר שושא מצב היהודים ברוסיה שכתב ביחד עם יולי גסן. 

טולסטוי מומחה בנומיסמטיקה ופרסם מספר עבודות בנושא. לאחר הקמת "ארגון ללימוד חיי היהודים" בתחילת מלחמת העולם הראשונה, מונה ליושב ראש הארגון. מטרת הקמת הארגון הייתה פעילות נגד אנטישמיות ברוסיה.

בשנת 1916 הוא התפטר מכל תפקידיו לאו מצבו הבריאותי. הוא נפטר תוך זמן קצר ונטמן במנזר אלכסנדר נבסקי בסנקט פטרבורג.

בנו היה איוואן איוואנוביץ' טולסטוי  חוקר העולם הקלאסי וחבר באקדמיה למדעים של ברית המועצות.

## קישורים חיצוניים

* 

קטגוריה:האימפריה הרוסית: פוליטיקאים
קטגוריה:סנקט פטרבורג: אישים
קטגוריה:בוגרי אוניברסיטת סנקט פטרבורג
קטגוריה:שרי חינוך
קטגוריה:מושלים וראשי עיריות ברוסיה
קטגוריה:רוסים שנולדו ב-1858
קטגוריה:רוסים שנפטרו ב-1916
מיכאיל וסילייביץ' צ'לנוקוב

**מיכאיל וסילייביץ' צ'לנוקוב** (ברוסית: **Михаи́л Васи́льевич Челноко́в**; 5 בינואר 1863 – 13 באוגוסט 1935) היה פוליטיקאי ואיש עסקים רוסי, ראש עיריית מוסקבה (1914–1917) בתקופת מלחמת העולם הראשונה, יושב ראש איגוד הערים הכל רוסי. חבר הדומה השנייה, השלישית והרביעית (1906–1917). היה מראשי המפלגה הדמוקרטית החוקתית. על הפעילות הציבורית בעיריית מוסקבה הוענק לו אות מסדר מיכאל הקדוש וג'ורג' הקדוש.

לאחר מהפכת אוקטובר פעל להפלת המשטר החדש. ב-1919 ירד למחתרת ואחר כך נמלט מרוסיה, הוא מת משחפת בבלגרד ב-1935.

## קישורים חיצוניים

*  כרטיס מידע ומקורות על  באתר VIAF

קטגוריה:אנשי עסקים רוסים
קטגוריה:פוליטיקאים רוסים במלחמת העולם הראשונה
קטגוריה:ראשי עיריית מוסקבה
קטגוריה:מסדר מיכאל הקדוש וג'ורג' הקדוש: עמיתים
קטגוריה:מהגרים מרוסיה ליוגוסלביה
קטגוריה:רוסים שנולדו ב-1863
קטגוריה:רוסים שנפטרו ב-1935
יחסי קוריאה הדרומית – קטר

**[[קוריאה הדרומית|רפובליקת קוריאה]] ו[[קטר (מדינה)|מדינת קטר]]** מקיימות יחסים דיפלומטיים מאז 1974.

שנתיים לאחר כינון היחסים הדיפלומטיים בין המדינות נפתחה שגרירות קוריאה הדרומית בדוחה.

מאמצע שנות השבעים ועד שנות השמונים של המאה ה-20 הגיעו כ-12,800 מהגרים קוריאנים לקטר. היקף הסחר בין קטר לקוריאה הדרומית עמד בשנת 2010 עד 21.5 מיליארד דולר אמריקאי ובשנת 2012 היה 26.8 מיליארד דולר.

## קישורים חיצוניים
* שגרירות רפובליקת קוריאה בקטר

## הערות שוליים

קטגוריה:ערכים ללא קטגוריות פיזיות - יחסי חוץ
אליפות אירופה בכדורסל 1983

**אליפות אירופה בכדורסל 1983**, המכונה גם **[[יורובאסקט]] 1983**, היא האליפות ה-23 לנבחרות כדורסל אירופאיות. האליפות התקיימה בין ה-25 במאי עד ה-4 ביוני 1983 בערים קן, לימוז' ונאנט שבצרפת. באליפות השתתפו 12 נבחרות לאומיות ובסיומה זכתה נבחרת איטליה בתואר האליפות הראשון בתולדותיה, לאחר שגברה על נבחרת ספרד במשחק הגמר. שחקן נבחרת ספרד, הרכז חואן אנטוניו קורבלאן, זכה בתואר ה-MVP של הטורניר לאחר שקלע 10.7 נקודות בממוצע למשחק.

נבחרת ישראל סיימה את הטורניר במקום השישי, לאחר שרשמה מאזן כולל של 3 ניצחונות ו-4 הפסדים, כולל ניצחון מפתיע על נבחרת יוגוסלביה במשחקי הדירוג. הקלעים המובילים של נבחרת ישראל היו מיקי ברקוביץ' (21.3 נקודות למשחק), דורון ג'מצ'י (18.6) ולו סילבר (15.0).

## שיטת המשחקים
8 קבוצות העפילו ישירות למשחקי האליפות. יתר הקבוצות (יוון, גרמניה המערבית, הולנד ושוודיה) העפילו משלב המוקדם. תחרות זו נערכה במאי 1982 בפורטו, אדינבורו, דמשק וליסבון.

12 הנבחרות הוגרלו ל-2 בתים בני 6 נבחרות כל אחד. שתי הראשונות מכל בית העפילו להמשך התמודדות על האליפות.

## שלב הבתים
בשלב הראשון של הטורניר חולקו 12 הנבחרות לשני בתים, ושתי הקבוצות שסיימו ראשונות בכל בית העפילו לשלב חצי הגמר. יתר הנבחרות התמודדו ביניהן על מקומות 3–12, בהתאם למיקומן בשלב הבתים.
### בית א'

### בית ב'

## שלבי הפלייאוף
כול המשחקים נערכו בנאנט.

### מקומות 9–12

### מקומות 5–8

### פיינל פור

### גמר

## שחקנים מצטיינים
* השחקן המצטיין - חואן אנטוניו קורבלאן ()
* מלך הסלים - ניקוס גאליס  () - 33 נקודות למשחק בממומע

## חמישיית האליפות

## נבחרת ישראל באליפות
הנבחרת העפילה לאליפות ישירות לאור הישגיה באליפות הקודמת.

נבחרת ישראל סיימה את הטורניר במקום השישי, לאחר שרשמה מאזן כולל של 3 ניצחונות ו-4 הפסדים, כולל ניצחון מפתיע על נבחרת יוגוסלביה במשחקי הדירוג. הקלעים המובילים של נבחרת ישראל היו מיקי ברקוביץ' (21.3 נקודות למשחק), דורון ג'מצ'י (18.6) ולו סילבר (15.0).

### סגל הנבחרת

* מאמן הנבחרת: רלף קליין.

## דירוג סופי

## קישורים חיצוניים
*אליפות אירופה בכדורסל 1983, באתר פיב"א
* האליפות, באתר פיב"א
* תיאור משחק הגמר
* תחרויות העפלה
* נבחרת ישראל באליפות
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ב-1983
קטגוריה:תחרויות כדורסל בצרפת
קטגוריה:קן
קטגוריה:אקיטן החדשה
קטגוריה:פיי דה לה לואר: ספורט
קטגוריה:נאנט: ספורט
קטגוריה:1983 בצרפת
עונת 1991/1992 בליגה האירופית של פיב"א

**עונת 1991/1992 ב[[הליגה האירופית של פיב"א|ליגה האירופית של פיב"א]]** הייתה העונה ה-35 של תחרות אירופית לקבוצות כדורסל והיא אורגנה על ידי פיב"א אירופה והראשונה במתכונת החדשה של הליגה.

המשחק הראשון התקיים ב-27 בספטמבר 1991 ותחרות הסתיימה ב-16 באפריל 1992. בתחרות השתתפו 33 קבוצות. 

העונה הסתיימה בניצחון של פרטיזן, בפעם הראשונה בתולדות המועדון.

## מתכונת התחרות
בתחילת התחרות התקיימו סיבובים מוקדמים בהם נקבעו 12 עולות לשלבים הבאים. ל-12 קבוצות אלו הצטרפו סלובודנה דלמציה, מכבי תל אביב, מונטיגלה בדלונה ו-פונולה קזרטה. הקבוצות חולקו ל-2 בתים. עם סיום המשחקים בבתים נערך רבע הגמר בשיטת הטוב מ-3 משחקים.

מנצחות רבע הגמר נפגשו באבדי איפקצ'י ארנה איסטנבול למשחקי פיינל פור.

## מהלך התחרות
בשלבים המוקדמים נקבעו 12 עולות לבית הגמר. ל-12 קבוצות אלו הצטרפו סלובודנה דלמציה, מכבי תל אביב, מונטיגלה בדלונה ו-פונולה קזרטה. משחקי הבתים נערכו בשיטת משחק בית/משחק חוץ.
### בית הגמר א'

### בית הגמר ב'

### שלבי הגמר

### משחק הגמר

## כדורסלנים מצטיינים
* מלך הסלים - ניקוס גאליס מאריס זכה בפרס אלפונסו פורד.
* MVP של שלב הגמר - פרדראג דנילוביץ' (פרטיזן)
* מלך הסלים  של שלב הגמר - פרדראג דנילוביץ' (פרטיזן)
* נבחרת של שלב הגמר:
** אלכסנדר ג'ורג'ביץ', סרביה ומונטנגרו (פרטיזן)
** פרדראג דנילוביץ', סרביה ומונטנגרו (פרטיזן)
** חורדי וילארמפה, ספרד (מונטיגלה בדלונה)
** הרולד פרסלי, ארצות הברית (מונטיגלה בדלונה)
** סלבישה קופריביצה, סרביה ומונטנגרו (פרטיזן)

## ישראל בתחרות
### [[מכבי ראשון לציון (כדורסל)|מכבי ראשון לציון]]
מכבי ראשון לציון בסיבוב הראשון של המוקדמות ניצחה את סטיאווה בוקרשט 111:78 ו-102:79 והעפילה לשלב השני. בשלב השני היא נפגשה עם קומודור דן חלדר ההולנדית והפסידה 89:75, 55:73.
### [[מכבי תל אביב (כדורסל)|מכבי תל אביב]]
מכבי תל אביב העפילה ישירות לשלב הבתים. היא סיימה את הבית במקום השלישי ועברה לשלב רבע הגמר בו היא הפסידה לאסטודיאנטס מדריד.

## קישורים חיצוניים
* פירוט התוצאות
* תיאור מפורט של משחקי הגמר
* 
* 

קטגוריה:תחרויות כדורסל ב-1991
קטגוריה:תחרויות כדורסל ב-1992
קטגוריה:עונות בגביע אירופה לאלופות בכדורסל
נואי איטו

**נואי איטו** (ביפנית: **伊藤 野枝**;  21 בינואר 1895 - 16 בספטמבר 1923) הייתה סופרת אנרכיסטית ופמיניסטית יפנית.

## חייה המוקדמים
נואי איטו נולדה באי קיושו שביפן. בגיל 14 החלה לעבוד בדואר, ושנה לאחר מכן עברה להתגורר בטוקיו ושם למדה בבית ספר תיכון לבנות. בשנתה החמישית ללימודים היא נישאה לגבר בשם פוקוטארו ששודך לה בידי דודה. היא הסכימה להינשא לו מכיוון שהוא בדיוק שב מארצות הברית, לשם רצתה להגיע בעצמה, ותכננה להפרד ממנו ברגע שתגיע לשם, אך לדאבונה הם נשארו ביפן, ופוקוטארו לא תמך ברצונה להמשיך בלימודיה.

לאחר נישואיה, נואי איטו התיידדה עם יון צוג'י, אחד המורים בבית ספרה, שהיה גם סופר ניהליסט ופמיניסט. בתמיכתו של מורה, נואי איטו סיימה את לימודיה ועזבה את בעלה. לאחר סיום לימודיה במרץ 1912, הפכו יחסיה עם יון צוג'י לרומנטיים, והם נישאו בשנת 1915. השניים היו יחד 4 שנים, ונולדו להם שני ילדים, ובשנת 1916 נפרדו כשנואי איטו התאהבה בפעיל האנרכיסט סקאה וסאגי ועברה לגור איתו.

## פעילות פוליטית
עם סיום לימודיה הצטרפה נואי איטו ל-Bluestockings, תנועה לא רשמית של נשים אינטלקטואליות והחלה לערוך את המגזין הפמיניסטי לאמנות ותרבות "סייטו". במהלך שנות פעילותה במגזין היא העלתה לדיון ציבורי סוגיות שונות הנוגעות לנשים, ביניהן זנות, הפלות, אמצעי מניעה ואמהות, ותרגמה ליפנית מספר מכתביה של ההוגה האנרכה-פמיניסטית אמה גולדמן. היא סיימה את תפקידה במגזין כעורכת ראשית בשנת 1916. בשנת 1919 ייסדה יחד עם וסאגי ופעילים אנרכיסטים נוספים את המגזין הראשון של תנועת העובדים היפנית בו דנו בקשרים בין תנועת העובדים לבין אנרכיזם. ובשנת 1921 היא לקחה חלק בייסודו של ארגון הנשים הסוציאליסטי אגודת הסחלב האדום. במהלך השנים פרסמה נואי איטו יותר מ-80 מאמרים על אנרכיזם, פמיניזם, זכויות עובדים וסוציאליזם.

## מותה
לאחר רעידת האדמה הגדולה בקאנטו, הכריזה ממשלת יפן על ממשל צבאי, והשתמשה במצב על מנת להתנקש במתנגדים למשטר הקיים. ב-16 בספטמבר 1923 נעצרו נואי איטו, סקאה וסאגי ואחיינו בן ה-6 בידי המשטרה הצבאית היפנית והוכו למוות. לאחר מכן גופותיהם הושלכו לבאר נטושה.

## קישורים חיצוניים

## הערות שוליים

קטגוריה:אנרכיסטיות
קטגוריה:פעילות פוליטיות
קטגוריה:ילידות 1895
קטגוריה:פמיניסטיות יפניות
קטגוריה:פמיניסטיות המאה ה-19
קטגוריה:פמיניסטיות המאה ה-20
קטגוריה:נפטרות ב-1923
בעקבות הסיפורים הקסומים

**בעקבות הסיפורים הקסומים** היא תוכנית טלוויזיה ישראלית לילדים ששודרה בערוץ הילדים ובערוץ לוגי. הסדרה בת 30 פרקים ושודרה בשנים 1998–2000.

לרוב הפרקים מוטיב שקשור לחגים ואירועים, כגון סוכות, יום הזיכרון ותשעה באב ולכן הם שודרו בסמוך אליהם. הסדרה משודרת לסירוגין במספר מועדים גם שנים רבות לאחר סיום תקופת השידור המקורית.

## עלילה
פרקי הסדרה בנויים כסיפור בתוך סיפור. בסיפור המסגרת, סבא אלי (אברהם מור) או סבא יוסי (יוסי גרבר) מספר לנכד יוני (איתי שגב) סיפור במיטה ויוני מדמיין אותו. הסיפור המרכזי של כל פרק הוא עיבוד מודרני של פיני עדן לספר מפורסם, כגון חיית החושך, מעשיות האחים גרים ואגדות חז"ל והעץ הנדיב.

## קישורים חיצוניים

קטגוריה:ערוץ הילדים
קטגוריה:ערוץ הילדים: תוכניות וסדרות
קטגוריה:ערוץ לוגי: תוכניות וסדרות
קטגוריה:מעשיות ואגדות
קטגוריה:תוכניות טלוויזיה ישראליות שעלו לשידור בשנת 1998
קטגוריה:BIGI: תוכניות וסדרות
חיים יצחק הלוי

הרב **חיים יצחק הלוי** (ה'תר"ף - ב' בניסן ה'תשס"ה) היה רבה הראשי של העיר הרצליה.
## חייו
נולד בצנעא בירת תימן כבן הזקונים של הרב יחיא יצחק הלוי, שהיה רבה הראשי של תימן. למד מפי אביו, וכשנפטר אביו עבר ללמוד אצל תלמידו של אביו, הרב חיים חובארה. המשיך את לימודיו אצל הרב חיים כסאר בישיבת בית אלשיך. כמו כן היה תלמידו של הרב סעיד עוזרי. כשהחל מבצע על כנפי נשרים נותר בתימן, כדי לסייע מבחינה מנהלית לארגון העלייה. רק לאחר שישה חודשים, כשנסתיימה העלייה לישראל, יצא הוא מתימן לישראל.

בהגיעו לישראל פגש באחיו הרב שלום יצחק הלוי, שאותו לא הכיר עד אז מפני שאחיו עלה לארץ ישראל טרם נולד, ובהמלצתו הלך ללמוד בישיבות ירושלים, ביניהן ישיבת מרכז הרב. בשנת תשכ"ב מונה לרב שכונה בהרצליה, וכעשר שנים לאחר מכן (תשל"ב, 1972) נבחר לרב העיר הספרדי. לאחר בחירתו הוגשה בקשה לצו על תנאי ולפסילת בחירתו, בשל מה שנראה למגישיו כאי־חוקיות בפעילותו של הגוף הבוחר, שנדחתה על ידי בית המשפט העליון. הרב יצחק הלוי שימש בתפקיד זה עד פטירתו, במשך שלושים וארבע שנה, לצד רבה האשכנזי של העיר יצחק יחיאל יעקבוביץ.

נפטר בב' בניסן תשס"ה. היה נשוי למזל, ולא הותיר אחריו בנים. עוזרו ויד ימינו היה הרב יעקב נקי מרבני הרצליה שאותו הוא הועיד ליורשו. על שמו תיכון לחיים אחי"ה בהרצליה, והעמותה "ברכת חיים לתורה ולתעודה".

## לקריאה נוספת
*"הרה"ג חיים בכ"ר יחיא יצחק הלוי – רב העיר הרצליה", בתוך: הרב אבירן יצחק הלוי (עורך), **איש ימיני: ספר הזיכרון למרן הגאון הרב יחיא יצחק הלוי זצוק"ל**, כרך רביעי, בני ברק, תשע"ג, עמ' רג–רכח

## הערות שוליים

קטגוריה:רבני צנעא
קטגוריה:אחרוני תימן
קטגוריה:רבנים תימנים ישראלים
קטגוריה:בוגרי ישיבת מרכז הרב
קטגוריה:רבני הציונות הדתית בישראל
קטגוריה:הרצליה: רבנים ראשיים
חיים
קטגוריה:עולים לאחר קום המדינה: 1948–1950
קטגוריה:יהודים הקבורים בהר הזיתים: חלקת התימנים
קטגוריה:ישראלים שנולדו ב-1920
קטגוריה:ישראלים שנפטרו ב-2005
בובי איקס

**בובי איקס** (באנגלית: **Bobbie Eakes**; נולדה ב-25 ביולי 1961) היא שחקנית וזמרת אמריקאית.

## ביוגרפיה
איקס נולדה בג'ורג'יה כצעירה מבין חמש בנות, ב-1982 נבחרה למיס ג'ורג'יה וב-1983 הייתה אחת מעשר המועמדות הסופיות בתחרות מיס אמריקה.

ב-1986 התארחה בסדרת הטלוויזיה "מטלוק". ב-1988 שיחקה בפרק בסדרה "חופשי על הבר" ולאחר מכן הופיעה בסדרות "רחוב ג'אמפ 21" ו"צער גידול בנות".

בשנת 1989 החלה להופיע באופרת הסבון "היפים והאמיצים" בתפקיד מייסי אלכסנדר, אהובתו של ת'ורן פורסטר, עקב תפקיד זה היא קיבלה את מרב פרסומה והייתה מועמדת עליו לפרס אופרת הסבון של מגזין דיגסט. איקס עזבה את הסדרה ב-2000, אך ב-2002 שבה לשחק בסדרה עד לפרישתה הסופית שנה לאחר מכן.

בשנות האלפיים היא הופיעה בתפקיד עצמה בקומדיית המצבים "הופ ופיית", והתארחה בסדרות "ג'אג", ו-"ימי חיינו".

בשנת 2003 החלה לשחק תפקיד קבוע בסדרה "כל ילדיי" כקריסטל קארי, עד אשר עזבה את הסדרה בשנת 2011.

## קישורים חיצוניים
* 

קטגוריה:משתתפות בתחרות מיס אמריקה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
מיכאי רומן (1984)

**מיכאי רומן** (ברומנית: **Mihai Roman**; נולד ב-16 באוקטובר 1984) הוא כדורגלן עבר רומני ומאמן כיום את בוטושאן.

## קריירה
רומן התחיל את הקריירה שלו בקבוצת צ'טאטאה סוצ'אבה. בגיל 22 חתם בקבוצת בראשוב עימה עלה לליגת העל הרומנית כבר בעונתו הראשונה במועדון. בקיץ  חתם בראפיד בוקרשט, אחד מהמועדונים הגדולים ברומניה. ב-18 באוגוסט 2011 ערך את הופעת הבכורה שלו במסגרת אירופית בניצחון 1–3 נגד שלונסק ורוצלאב הפולנית במסגרת מוקדמות הליגה האירופית בו גם הבקיע את השער השני עבור קבוצתו. בנוסף לכך, רומן גם שיחק עם ראפיד במסגרת שלב הבתים של המפעל באותה עונה וגם הגיע עימה לגמר הגביע הרומני.

בקיץ  עזב לראשונה את רומניה וחתם בטולוז מליגת העל הצרפתית, אך בתחילת העונה סבל מדלקת בגיד האכילס שהשביתה אותו לתקופה של 7 חודשים מהמגרשים. ב-5 באפריל 2014 ערך את הופעת הבכורה שלו עבור טולוז בהפסד 1–2 לליל. במהלך תקופתו כשחקן ליל סבל מפציעות חוזרות ולא זכה לדקות משחק רבות ובקיץ  שוחרר מהמועדון וחתם בבוטושאן.

ב-20 באוגוסט 2018 רומן חתם בסטיאווה בוקרשט.

ב-6 ביוני 2009 ערך את הופעת הבכורה שלו בנבחרת רומניה בניצחון 0–1 נגד  במסגרת מוקדמות מונדיאל 2010. ב-27 בינואר 2012 ערך את הופעתו האחרונה בנבחרת בניצחון 0–4 נגד .

## קישורים חיצוניים

קטגוריה:כדורגלנים רומנים
קטגוריה:קשרי כדורגל רומנים
קטגוריה:סוצ'אבה: כדורגלנים
קטגוריה:כדורגלני בראשוב
קטגוריה:כדורגלני ראפיד בוקרשט
קטגוריה:כדורגלני טולוז
קטגוריה:כדורגלני בוטושאן
קטגוריה:כדורגלני סטיאווה בוקרשט
קטגוריה:כדורגלני נבחרת רומניה
קטגוריה:ספורטאים רומנים בצרפת
קטגוריה:מאמני כדורגל רומנים
קטגוריה:רומנים שנולדו ב-1984
מיכאי רומן (1992)

**מיכאי אלכסנדרו רומן** (ברומנית: **Mihai Alexandru Roman**; נולד ב-31 במאי 1992) הוא כדורגלן רומני המשחק בפטרולול פלוישט.

## קריירה
רומן התחיל את הקריירה שלו באוניברסיטטה קראיובה מליגת העל הרומנית. בקיץ  הצטרף לפטרולול פלוישט בה לא צבר דקות משחק רבות ובקיץ שלאחר מכן הושאל לאוניברסיטטה קלוז'. בקלוז' רשם רק הופעה אחת בליגה ולכן בינואר  הצטרף לטורנו סווארין בה כבש את שער הבכורה שלו בקריירה בניצחון 0–2 נגד גז מתאן מדיאש. בתום העונה המועדון הפסיק את פעילותו ורומן חתם בסגאטה נבודאר העולה החדשה לליגת העל. בתום העונה ירדה סגאטה לליגה השנייה ורומן עזב את המועדון וחתם בפאנדורי טרגו ז'יו.

בפאנדורי היה רומן מלך שערי הקבוצה וסגן מלך השערים של הליגה כולה עם 16 שערים ב-32 משחקים. בנוסף הגיע עם המועדון לגמר הגביע הרומני. את עונת  התחיל בפאנדורי ואף הבקיע 4 שערים ב-9 משחקים, אך לקראת סיום חלון העברות של קיץ  חתם בניימכן מליגת העל ההולנדית. ב-11 באוגוסט 2016 הושאל למכבי פתח תקווה עד לסיום העונה. ב-30 ביוני 2017 חתם בCSU קראיובה. ב-16 בפברואר 2018 הושאל לפולי טימישוארה.

## קישורים חיצוניים

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:קראיובה: כדורגלנים
קטגוריה:כדורגלני אוניברסיטת קראיובה
קטגוריה:כדורגלני פטרולול פלוישט
קטגוריה:כדורגלני אוניברסיטת קלוז'
קטגוריה:כדורגלני פאנדורי טרגו ז'יו
קטגוריה:כדורגלני ניימכן
קטגוריה:כדורגלני מכבי פתח תקווה
קטגוריה:כדורגלני CSU קראיובה
קטגוריה:כדורגלני פולי טימישוארה
קטגוריה:כדורגלני בוטושאן
קטגוריה:כדורגלנים זרים בישראל
קטגוריה:ספורטאים זרים בהולנד
קטגוריה:ספורטאים רומנים בישראל
קטגוריה:רומנים שנולדו ב-1992
סיטון (סדרת טלוויזיה)

**סִיטוֹן** היא סדרת דרמה משפטית אשר שודרה בערוץ הראשון ב-1995. הסדרה בוימה והופקה על ידי האחים אורי ובני ברבש, ובתפקיד הראשי שיחק ששון גבאי. לסדרה צולמו שתי עונות בהן 21 פרקים ללא אורך קבוע, בין 28 ל-46 דקות. בהתחלה הוזמנו 13 פרקים, ולאור ההצלחה הגדולה הוחלט על עונה שנייה בת 8 פרקים.

הסדרה מספרת את סיפורו של גבריאל רומנו סיטון, עורך דין ירושלמי עצמאי, ומלווה אותו הן בהופעותיו בבית המשפט, והן בחייו האישיים. הסדרה עוסקת בנושאים רבים, בהם סוגיות ההפלות, אבהות, קיום יחסי מין ומערכות יחסים עם קטנים, תורמת איברים ואפילו פרשת ילדי תימן.

עורך הדין הירושלמי חגי סיטון הגיש תביעת דיבה נגד רשות השידור בשל פרקי הסדרה ובשל מודעות הפרסומת לה על אוטובוסים. תביעתו נדחתה, אך בערעור שהגיש לבית המשפט המחוזי התהפכה ההחלטה.

## שחקנים

## קישורים חיצוניים

## הערות שוליים

קטגוריה:סדרות טלוויזיה ישראליות שעלו לשידור בשנת 1995
קטגוריה:הערוץ הראשון: תוכניות וסדרות
קטגוריה:סדרות משפטיות
קטגוריה:סדרות דרמה ישראליות
M110

**M110** (מ-**Messier 110** או **NGC 205**) היא גלקסיה אליפטית ננסית המלווה את גלקסיית אנדרומדה ומהווה חברה בקבוצה המקומית. היא ו-M32 הן הגלקסיות הבהירות ביותר מבין הגלקסיות הלווייניות של גלקסיית אנדרומדה עם דרגת בהירות 8.1. מיקומה, כחצי מעלה מצפון-מערב למרכז של גלקסיית אנדרומדה, ובהירות נראיתה מאפשרים לאתרה בקלות באמצעות טלסקופ חובבים ואפילו באמצעות משקפת איכותית. זהו העצם האחרון שנוסף לקטלוג מסיה בשנת 1966 על ידי קנת גלין ג'ונס, כמעט 200 שנים אחרי גילויו.

## היסטוריה
[250px|ממוזער|ימין|[גלקסיית אנדרומדה עם M110 (ימין למעלה) ו-M32 (למטה) בשרטוט של שארל מסיה]]
M110 התגלתה ב-10 באוגוסט 1773 על ידי האסטרונום הצרפתי שארל מסיה, בזמן שצפה בגלקסיית אנדרומדה במטרה לשרטטה. מסיה ציין שהיא קרובה לגלקסיית אנדרומדה כך שהן נמצאות באותו שדה ראייה והביע את תמיהתו על כך שהיא לא התגלתה עד עכשיו. לא ידוע למה מסיה החליט שלא לצרף אותה לקטלוג מסיה, בניגוד ל-M32 הסמוכה שכן הוכנסה. בשרטוט של גלקסיית אנדרומדה, מסיה שרטט גם את M32 ואת M110 וציין לצידן את שנות גילוין ואת שם המגלה. ב-27 באוגוסט 1789 צפתה קרוליין הרשל ב-M110, בלי שידעה על גילויה הקודם וציינה את מיקומה. כשנה מאוחר יותר צפה בה ויליאם הרשל ותיאר אותה כבהירה מאוד ומאורכת וייחס את גילויה לאחותו. ג'ון הרשל צפה בה ב-1828 וציין שמרכזה בהיר משוליה ונראה שיש לה גרעין. בשנת 1866 האסטרונום הבריטי ויליאם הגינס ביצע מדידות ספקטרוסקופיות וציין כי הספקטרום של M110 רציף. בשנת 1944 הצליח האסטרונום וולטר באד במצפה הר וילסון לצפות בכוכבי הגלקסיה וזיהה שלכוכבי הגלקסיה בעלי הבהירות הגבוהה ביותר יש בהירות דומה לבהירות של הכוכבים הבהירים ביותר בגלקסיית אנדרומדה, ומכך הסיק שהן בערך באותו המרחק.

## מאפיינים
M110 נמצאת במרחק של כ-2.7 מיליון שנות אור ממערכת השמש, כך שהיא נמצאת למעשה מעבר לגלקסיית אנדרומדה. צורתה אליפטית כאשר לציר המשני אורך של כמחצית אורכו של הציר הראשי ואורכו הזוויתי של הציר הראשי עומד על כ-22 דקות קשת ששקולות לאורך של כ-17,000 שנות אור. בשונה מגלקסיות אליפטיות אחרות, ובניגוד ל-M32, ניתן למצוא ב-M110 כוכבים צעירים וחמים שנוצרו בעשרות מיליוני השנים האחרונות. בשל כך צבעה של M110 כחלחל יותר משל M32. מסתה של M110 מוערכת בכ- מסות שמש ולמרות מסתה הנמוכה וקוטרה הקטן, יש לה מערכת של לפחות 8 צבירים כדוריים המקיפים אותה.

M110 נעה במהירות של כ-240 ק"מ לשנייה בכיוון מערכת השמש. בקיזוז מהירות השמש סביב מרכז שביל החלב, נראה ש-M110 נעה באיטיות ביחס למרכז שביל החלב, בעוד שגלקסיית אנדרומדה נעה במהירות של כ-100 ק"מ בשנייה לכיוון שביל החלב, כך שנראה ש-M110 נעה כעת לכיוון צידה האחורי של גלקסיית אנדרומדה במסלול ההקפה שלה סביבה.

## קישורים חיצוניים

* M110 באתר SEDS
* 

## הערות שוליים

קטגוריה:גלקסיות אליפטיות ננסיות
קטגוריה:גלקסיות לווייניות של גלקסיית אנדרומדה
110
קטגוריה:קבוצת הכוכבים אנדרומדה
דיאן פרנקלין

**דיאן פרנקלין** (באנגלית: **Diane Franklin**; נולדה ב-11 בפברואר 1962) היא שחקנית אמריקאית.

## ביוגרפיה
פרנקלין נולדה במחוז נסאו ובנערותה החלה לעבוד כדוגמנית.

ב-1982 היא שיחקה בסרט "הבתול האמריקאי האחרון", הגרסה האמריקאית לסרט הקאלט הישראלי "אסקימו לימון" ושם גילמה את דמותה של קארן, המקבילה לדמותה של נילי אותה גילמה ענת עצמון.

ב-1985 גילמה סטודנטית צרפתייה הבאה לארצות הברית במסגרת חילופי סטודנטים בסרט "Better Off Dead", לצד ג'ון קיוזאק.

ב-1986 שיחקה את אמנדה, רעייתו של ג'וק יואינג בסרט המבוסס על סדרת הטלוויזיה "דאלאס".

ב-1989 שיחקה נסיכה בסרט "ההרפתקה המצוינת של ביל וטד" ובאותה שנה שיחקה בפרק של סדרת הטלוויזיה "אלפרד היצ'קוק מגיש".

## קישורים חיצוניים
* 

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
יונדאי i10

**יונדאי i10** (באנגלית: **Hyundai i10**) היא מכונית האצ'בק 5 דלתות מיני מבית היוצר של יונדאי מוטור בדרום קוריאה. הדגם מיוצר מ-2007 ומיועד לנהיגה עירונית בשל היותו קטן באופן יחסי לדגמים אחרים של יונדאי.

## היסטוריה וגרסאות
הדגם תוכנן והושק כמחליף מרווח ונמוך יותר לדגם יונדאי אטוס. עד כה יוצרו שני דורות של יונדאי i10, הדור הראשון הורכב בהודו ומלזיה, ויוצר ונמכר בין השנים 2007–2013, והדור השני מורכב בטורקיה, הודו ומוזמביק, ומיוצר ונמכר מאז 2013 ועד היום.

הדור הראשון הושק בהודו ב-31 באוקטובר 2007 בעקבות הצלחת דגמי האצ'באק קומפקטיים במדינה במדינה, והוא נמכר בהודו בתשע גרסאות שונות. ב-2010 עבר הדגם מתיחת פנים עיצובית שהעניקה לו מראה ספורטיבי ועדכני יותר. הדגם יוצר עם חמישה סוגי מנועים – 1.1 ליטר, 1.1 ליטר דיזל, מנוע חשמלי בגרסת בלו און (blue on) ומנוע 1.2 ליטר.

הדור השני מיוצר מ-2013 והוצג לראשונה בתצוגת המכוניות בפרנקפורט, גרמניה. הוא פותח בהודו ובראש צוות העיצוב שלו עמד תומאס בורק. יש גרסאות מעט רחבות יותר לדגם שמיוצרות במיוחד עבור הקהל ההודי והאסיאתי שנקראות יונדאי i10 גרנד.

## נפח מנוע ונתונים טכניים
בדור השני של יונדאי i10 יש אפשרות בחירה בין שלושה סוגי מנועים: 1.0 ליטר, 1.0 ליטר b-fuel ו-1.2 ליטר.

לדגם יש תיבת הילוכים אוטומטית של חמישה הילוכים, וגרסה ידנית עם שישה הילוכים. מהירותו המרבית היא 163 קמ"ש וצריכת הדלק היא 15.3 קילומטרים לליטר.

## חוות דעת
הגרסאות החדשות זכו לביקורות חיוביות. במגזין What Car? יונדאי i10 קיבלה דירוג של חמישה כוכבים. במגזין Top Gear הדגם קיבל דירוג של 8 מתוך 10. במגזין Autocar הוא קיבל דירוג של 4.5 כוכבים.

גרסת הגרנד זכתה בפרס ההגה המוזהב בקטגוריית ההאצ'בק בהודו ב-2014. היא זכתה בפרס מכונית המיני של השנה מידי קבוצת פרסי המכוניות בפיליפינים ל-2014-2015.

## יונדאי i10 בישראל
נכון ל-2015 נמסרו בישראל 7720 מכוניות מדגם יונדאי i10, מספר שממקם אותה במקום החמישי ברשימת הדגמים הנמכרים ביותר לאותה שנה.

## בטיחות ודרגת זיהום אוויר
גרסאות הדור השני של יונדאי i10 מצוידות בשש כריות אוויר, במערכת בקרת יציבות (ESP) ובמערכת התראה על בלימה פתאומית עבור הנהגים האחרים על הכביש.

על פי אתר יונדאי ישראל דרגת זיהום האוויר של הדגם נמוכה: דרגה 3 בגרסאות עם מנוע 1.0 ידני ודרגה 4 בגרסאות עם מנוע 1.0 או 1.25 אוטומט.

## קישורים חיצוניים

* 
* דגם i10, באתר יונדאי העולמית
* דגם i10, באתר יונדאי בישראל

## הערות שוליים

i10
קטגוריה:דגמי מכוניות שהושקו ב-2007
קטגוריה:מכוניות מיני
בורג' ראפאל

**בורג' ראפאל **הוא גורד שחקים סופר גבוה בעיר ריאד שבערב הסעודית המשמש כמלון, כמגדל מגורים, וכולל גם חדרי משרדים. בנייתו החלה במאי 2011 והסתיימה בשנת 2014, המגדל נפתח לציבור באותה השנה. המגדל כולל בנוסף למלון גם כ-474 דירות מגורים, חדרי משרדים, ודירות שירות.

המלון במגדל כולל 350 חדרים והוא המלון הגבוה ביותר בריאד, ואחד מהמלונות הגבוהים ביותר בעולם. עלות בניית המגדל נאמדת ב-320 מיליון דולר אמריקני.  המגדל מתנשא לגובה של 308 מטרים (1,010 רגל) וכולל 68 קומות (+2 קומות תת-קרקעיות). המגדל מתפרס על שטח של 92,626 מטר רבוע וכולל 22 מעליות ו-1,256 מקומות חנייה.

## קישורים חיצוניים

## הערות שוליים

קטגוריה:מלונות גורדי שחקים
קטגוריה:אסיה: בתי מלון
קטגוריה:ריאד: גורדי שחקים
מרגרט בוסיקו

**מרגרט גרן בוסיקו** (בצרפתית: **Marguerite Boucicaut**; מוכרת גם כ**מאדאם בוסיקו**; 3 בינואר 1816 - 8 בדצמבר 1887) הייתה אשת עסקים ונדבנית פריזאית נודעת.

יחד עם בעלה אריסטיד בוסיקו  יסדה את חנות הכלבו הראשונה בפריז, לה בון מרשה , ואת מלון לוטציה בעיר.

על שמה כיכר בוסיקו  בפריז, ובה מוצב פסל מעשה ידי פאול מורו-ווטיה  המציג את מאדאם בוסיקו לצד הברונית קלרה הירש.

## קישורים חיצוניים

קטגוריה:נשות עסקים צרפתיות
קטגוריה:נדבניות
קטגוריה:ילידות 1816
קטגוריה:צרפתים שנולדו ב-1816
קטגוריה:נפטרות ב-1887
קטגוריה:צרפתים שנפטרו ב-1887
לה קגול

ממוזער|200px|שמאל|פיגוע שביצע "לה קגול" נגד מטה "הקונפדרציה הכללית של המעסיקים הצרפתים", 1937.
**התנועה החשאית לפעולה מהפכנית** (בצרפתית: **Comité secret d'action révolutionnaire**), הידועה בכינויה "**לה קגול**" (**La Cagoule**, "הברדס"), הייתה תנועה פשיסטית ואנטי-קומוניסטית צרפתית שהשתמשה באלימות כדי לקדם את מטרותיה, בין השנים 1935 ל-1937 שהוקמה על ידי אז'ן דלונקל.

התנועה הוקמה כדי למוטט את הרפובליקה הצרפתית השלישית, שבראשה עמדה ממשלת החזית העממית, ברית של ארגוני השמאל הצרפתי. חברי התנועה ביצעו פעולות חבלה, הטמינו מוקשים וחיסלו אויבים פוליטיים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ארגוני טרור
קטגוריה:אנטי קומוניזם
קטגוריה:טרור בצרפת
קטגוריה:צרפת: ארגונים
קטגוריה:פשיזם בצרפת
דדו פון שנק

**דדו פון שנק** (; 11 בפברואר 1853 – 28 באפריל 1918), גנרל גרמני שפיקד על כוחות במלחמת העולם הראשונה.

## ביוגרפיה
### תחילת הקריירה
פון שנק נולד ב-11 בפברואר 1853, בטירת מנספלד שהשתייכה לפרובינציית סקסוניה בממלכת פרוסיה. ב-1 במאי 1870 התגייס פון שנק לצי הקונפדרציה הצפון-גרמנית, ממנו פרש כעבור זמן קצר, וב-19 ביולי 1870 התגייס לצבא הפרוסי, והצטרף לרגימנט הגרנדירים של המשמר ה-2 (פרנץ הראשון, קיסר אוסטריה), עמו לחם במלחמת צרפת–פרוסיה. בהמשך מילא פון שנק תפקידי פיקוד ומטה, בשנת 1901 הועלה לדרגת אוברסט, ומונה למפקד רגימנט הגרנדירים של המשמר ה-2 (פרנץ הראשון, קיסר אוסטריה). בשנת 1904 הועלה לדרגת גנרל מיור, ובשנת 1908 הועלה לדרגת גנרל לוטננט ומונה למפקד דיוויזיית המשמר ה-2. בשנת 1911 מונה למפקד הדיוויזיה ה-14, ובשנת 1912 הועלה לדרגת גנרל חיל הרגלים, ומונה למפקד הקורפוס ה-18.

### מלחמת העולם הראשונה ואחריתו
עם פרוץ מלחמת העולם הראשונה היה פון שנק מפקד הקורפוס ה-18 שהיה חלק מהארמייה הרביעית ולחם בחזית המערבית, ונטל חלק במערכה על הגבולות. לאחר מכן לחם כחלק מהארמייה השנייה, ובשנת 1916 לחם כחלק מהארמייה החמישית בקרב ורדן. לאחר מכן לחם עם הארמייה הראשונה בקרב על הסום, ובהמשך לחם שוב כחלק מהארמייה השנייה. בשנת 1917 פרש שנק לביתו עקב מחלתו, וב-28 באפריל 1918 מת פון שנק בביתו שבויסבאדן.

## משפחתו
ב-2 באוקטובר 1884 התחתן פון שנק עם הלנה פון ורדנברג, בתם של אוגוסט, נסיך וירטמברג ומריה בתגה, ממנה נולדו לו 4 ילדים:
* אלברכט פון שנק (1885–1888)
* אברהרד פון שנק (1887)
* פרדה פון שנק (1890–1946)
* דדו פון שנק (1892)

## ראו גם
* הקיסרות הגרמנית במלחמת העולם הראשונה

## קישורים חיצוניים

* דדו פון שנק

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1853
קטגוריה:גרמנים שנפטרו ב-1918
אז'ן פרנסואה וידוק

ממוזער|200px|שמאל|אז'ן פרנסואה וידוק. רישום של אקיל דווריה (Devéria)
**אז'ן פרנסואה וידוק** (בצרפתית: **Eugène François Vidocq**; 24 ביולי 1775 – 11 במאי 1857) היה עבריין צרפתי שהציע את שירותיו למשטרה. הוא ייסד את המשטרה הפלילית בצרפת ופיקד עליה, וככל הידוע היה האדם הראשון שהקים וניהל סוכנות בילוש פרטית.

וידוק גייס 28 בלשים, כולם פושעים לשעבר שאותם שכנע לזנוח את עולם הפשע, ויחד עמם היה אחראי לפענוח מקרי פשע רבים ולמעצרם של עבריינים.

דמותו היוותה השראה ליוצרים רבים שפיארו את ספריהם בבני דמותו הבדיוניים. לאחדים מהם, כגון אונורה דה בלזק, שהיה ידידו הטוב, סיפק וידוק גם ידיעות אמיתיות מעולם הפשע ששימשו אותו ליצירת העלילה בספריו. דמותו של ווטרן, הוא ז'אק קולאן, המופיעה בספריו ומחזותיו של דה בלזק, מבוססת על דמותו של וידוק. כך גם דמותו של ז'אבר, יציר ספרותי של ויקטור הוגו ב"עלובי החיים". הוגו הסתמך על בסיס סיפור חייו של וידוק (באופן רופף) גם כאשר עיצב את דמותו של ז'אן ולז'אן.   

זכרונותיו של וידוק עובדו לקולנוע מספר פעמים: בשנים 1909–1911 נעשו שלושה סרטים קצרים המגוללים את עלילותיו. ב-1923 נעשה סרט אילם, וב-1939 סרט מדבר. ב-1946 ביים דאגלס סירק גרסה הוליוודית בשם "סקנדל בפריז", עם ג'ורג' סנדרס בתפקיד הראשי. בתחילת 1967 שודרה בצרפת סדרת טלוויזיה בת 13 פרקים קצרים.  

בשנת 2001 ביים הבמאי הצרפתי פיטוף את סרט הקולנוע שערים אפלים עם ז'ראר דפארדיה בתפקיד הבלש.

בסוף שנת 2018 יצא לאקרנים הסרט קיסר פריז, עם ונסן קאסל בדמותו של וידוק.

## קישורים חיצוניים

* 
* 

קטגוריה:צרפתים שנולדו ב-1775
קטגוריה:שוטרים
קטגוריה:צרפתים
קטגוריה:צרפתים שנפטרו ב-1857
קורט פון פריטצלוויץ

**קורט פון פריטצלוויץ** (; 19 בדצמבר 1854 – 19 בפברואר 1935), גנרל גרמני שפיקד על כוחות במלחמת העולם הראשונה.

## ביוגרפיה
### תחילת הקריירה
פון פריטצלוויץ נולד ב-19 בדצמבר 1854, בברלין שהשתייכה לממלכת פרוסיה, להוריו גנרל גוסטב פון פריטצלוויץ וקרולינה לבית פון ורוכם. בשנת 1872 התגייס פון פריטצלוויץ לצי הקונפדרציה הצפון-גרמנית, ממנו פרש כעבור זמן קצר, וב-19 ביולי 1870 התגייס לצבא הפרוסי, והצטרף לרגימנט המשמר ה-1. בהמשך מילא פון פריטצלוויץ תפקידי פיקוד ומטה, בשנת 1899 הועלה לדרגת אוברסט, ומונה למפקד רגימנט המשמר ה-2. בשנת 1903 מונה למפקד החטיבה ה-40, ובשנת 1904 הועלה לדרגת גנרל מיור. בשנת 1907 הועלה לדרגת גנרל לוטננט, ומונה למפקד הדיוויזיה ה-17. בשנת 1911 הועלה לדרגת גנרל חיל הרגלים, ומונה למפקד הקורפוס ה-6.

### מלחמת העולם הראשונה ואחריתו
עם פרוץ מלחמת העולם הראשונה היה פון פריטצלוויץ מפקד הקורפוס ה-6 שהיה חלק מהארמייה הרביעית ולחם בחזית המערבית, ונטל חלק במערכה על הגבולות. בהמשך לחם פון פריטצלוויץ עם הקורפוס שבפיקודו בקרב שמפאן הראשון, בקרב ארטואה השני ובקרב ארטואה השלישי, וקיבל על תפקודו את עיטור הפור לה מריט.

ב-7 בנובמבר 1915 פרש פון פריטצלוויץ לביתו שבפוטסדאם, וב-19 בפברואר 1935 מת, והוא בן 80 שנה.

## ראו גם
* הקיסרות הגרמנית במלחמת העולם הראשונה

## קישורים חיצוניים

* קרל פון פריטצלוויץ 

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1854
קטגוריה:גרמנים שנפטרו ב-1935
ארתור מריאנו

**ארתור נורי אויאקאווה מריאנו** (בפורטוגזית: **Arthur Nory Oyakawa Mariano**; נולד ב-18 בספטמבר 1993) הוא מתעמל ברזילאי, זוכה מדליית הארד בתרגיל הקרקע בהתעמלות באולימפיאדת ריו דה ז'ניירו (2016).

## ביוגרפיה
מריאנו נולד וגדל בקמפינאס. בשנת 2011 היה חבר בנבחרת הברזילאית שזכתה במדליית הזהב באליפות דרום אמריקה בהתעמלות שנערכו בסנטיאגו דה צ'ילה. שנה מאוחר יותר שחזר את ההישג באליפות דרום אמריקה שנערכה ברוסאריו, וגם זכה במדליות אישיות: מדליית זהב בתרגיל הקרקע ומדליות ארד בתרגילי הקפיצות וסוס הסמוכות. באולימפיאדת לונדון (2012) העפיל עם הנבחרת הברזילאית לשלב הגמר, וסיים עמה במקום השישי. במקצים האישיים לא הצליח להעפיל לשלב הגמר, אך סיים במקום ה-12 בתרגיל הקרקע.

בשנת 2014 זכה במדליית כסף עם הנבחרת הברזילאית במשחקי דרום אמריקה שנערכו בסנטיאגו דה צ'ילה, ובאליפות העולם שנערכה באותה שנה בנאנינג סיים עם הנבחרת במקום השישי. ב-2015 זכה במדליית כסף נוספת עם הנבחרת, במשחקים הפאן-אמריקאיים שנערכו בטורונטו. באליפות העולם שנערכה באותה שנה בגלאזגו סיים במקום הרביעי בתרגיל המתח ובמקום ה-12 בקרב-רב, וכן סיים במקום השמיני עם הנבחרת הברזילאית.

באולימפיאדת ריו דה ז'ניירו (2016) רשם מריאנו את הישג השיא שלו, כשזכה במדליית הארד בתרגיל הקרקע.

## קישורים חיצוניים

* ארתור מריאנו באתר אולימפיאדת ריו דה ז'ניירו
* ארתור מריאנו באתר הוועד האולימפי הברזילאי 

קטגוריה:מתעמלים ברזילאים
קטגוריה:מדליסטים אולימפיים ברזילאים
קטגוריה:מתעמלים באולימפיאדת ריו דה ז'ניירו (2016)
קטגוריה:ספורטאים להט"בים ברזילאים
קטגוריה:מתעמלים להט"בים
קטגוריה:מתעמלים ברזילאים באולימפיאדת טוקיו (2020)
קטגוריה:ברזילאים שנולדו ב-1993
קרנף צר-שפה דרום-מרכזי

**קרנף צר-שפה דרום-מרכזי** הוא תת-מין של קרנף צר-שפה (הקרוי גם קרנף שחור). אף שזהו תת-המין הנפוץ ביותר הוא מוגדר בסכנת הכחדה חמורה על ידי הIUCN. למין זה שפה מחודדת המשמשת אותו לתפוס ענפים ועלים והוא חי בסוואנות.

## תפוצה
תת מין זה היה נפוץ בעבר ממערב וצפון טנזניה דרך מלאווי, זמביה, זימבבואה, מוזמביק והחלקים הצפוניים והמזרחיים של צפון אפריקה. נראה שפרטים חיו גם ברפובליקה הדמוקרטית של קונגו, צפון אנגולה ומזרח בוטסואנה. כיום, מעוז תת-המין הוא בדרום אפריקה ובמידה פחותה גם בזימבבואה כאשר חיים מספרים קטנים בסווזילנד וצפון טנזניה. הקרנף צר-השפה הדרום-מרכזי נכחד במלאווי, בוצואנה וזמביה אך הושב לשם. מצב המין בזימבבואה אינו ידוע אך לפחות פרט אחד זוהה שם מאז 2008.

## אוכלוסייה ואיומים
בשנת 1980 חיו 9,090 פרטים מתת מין זה אך בשל גלים של ציד בלתי חוקי לשם השגת קרנם, המשמשת לצורכי רפואה מסורתית באסיה, מספרם התדרדר לכ-1,300 ב-1995. בשנת 2001 אוכלוסיית הקרנף צר-השפה הדרום-מרכזי עמדה על 1,651 פרטים, מספר זה עלה לכ-2,200 בשנת 2010 עם 1,684 פרטים בדרום אפריקה, 431 פרטים בזימבבואה, ומספר פרטים בשאר המדינות. בחמישים השנה האחרונות תת-המין סבל מצניחה של כ-90% במספריו. כיום המספרים המקיפים עולים על אף ירידה אזורית בזימבבואה. האיום העיקרי לתת המין הוא ציד בלתי חוקי, שהיקפו עולה בשנים האחרונות.

## קישורים חיצוניים

## הערות שוליים

קטגוריה:טקסונים שתוארו בידי ויליאם דראמונד
קטגוריה:בעלי חיים שתוארו ב-1876
קטגוריה:קרנפיים
קטגוריה:זימבבואה: יונקים
קטגוריה:דרום אפריקה: יונקים
קטגוריה:יונקים בסוואנה האפריקנית
מקס ויטלוק

**מקס אנטוני ויטלוק** (באנגלית: **Max Antony Whitlock**; נולד ב-13 בינואר 1993) הוא מתעמל בריטי לשעבר. ויטלוק הוא אלוף אולימפי בקרקע (ריו דה ז'ניירו 2016) ובסוס סמוכות (ריו דה ז'ניירו 2016, טוקיו 2020), שלוש פעמים אלוף העולם בסוס סמוכות (2015, 2017 ו-2019) ואלוף אירופה בקרקע (2013) ובסוס סמוכות (2014, 2019).

## ביוגרפיה
ויטלוק נולד בהמל המפסטד שבמזרח אנגליה. בשנת 2010 זכה להישגים בולטים ראשונים בזירה הבינלאומית, במשחקי חבר העמים הבריטי שנערכו בדלהי, בהם זכה במדליית כסף בסוס הסמוכות ובמדליית ארד במתח, וכן זכה במדליית כסף עם נבחרת אנגליה. באליפות העולם שנערכה ב-2011 בטוקיו היה חבר בנבחרת הבריטית, אך רק כמחליף. באליפות אירופה שנערכה ב-2012 במונפלייה היה שותף לזכייתה ההיסטורית של נבחרת בריטניה במדליית זהב. בתחרויות האישיות בלט בסוס הסמוכות, בו סיים במקום השישי.

באולימפיאדת לונדון (2012) זכה ויטלוק במדליית הארד בסוס הסמוכות, וכן היה שותף לזכייתה ההיסטורית של הנבחרת הבריטית במדליית הארד, 100 שנה לאחר המדליה האולימפית האחרונה שהשיגה נבחרת בריטניה בהתעמלות.

באליפות אירופה שנערכה ב-2013 במוסקבה חלק ויטלוק את מדליית הזהב בתרגיל הקרקע עם אלכס שטילוב, ובנוסף זכה במדליית הכסף בקרב-רב ובמדליית הארד בסוס הסמוכות. באליפות העולם שנערכה בהמשך השנה באנטוורפן זכה במדליית הכסף בסוס הסמוכות, וכן סיים במקום הרביעי בקרב-רב. באליפות אירופה שנערכה ב-2014 בסופיה זכה במדליית הזהב בסוס הסמוכות ובמדליית הכסף עם הנבחרת, וכן סיים במקום החמישי בתרגיל הקרקע. בהמשך השנה השתתף גם באליפות העולם שנערכה בנאנינג, בה זכה במדליית הכסף בקרב-רב, וסיים במקום הרביעי עם נבחרת בריטניה. במשחקי חבר העמים הבריטי שנערכו בגלאזגו זכה בשלוש מדליות זהב: בקרב-רב, בתרגיל הקרקע, ועם הנבחרת האנגלית. בנוסף, זכה במדליית כסף בסוס הסמוכות ובמדליית ארד במקבילים. ב-2015 שב לתחרות גדולה נוספת בגלאזגו, אליפות העולם, והוכתר לאלוף העולם בסוס הסמוכות. בנוסף, זכה במדליות כסף בתרגיל הקרקע ועם נבחרת בריטניה, וסיים במקום החמישי בקרב-רב.

באולימפיאדת ריו דה ז'ניירו (2016) היה ויטלוק למתעמל הבריטי הראשון בהיסטוריה שזוכה במדליית זהב אולימפית בתחרות אישית, כשניצח בתרגיל הקרקע. בהמשך, זכה במדליית זהב גם בתרגיל על סוס הסמוכות, בו הקדים את בן-ארצו לואיס סמית'. בנוסף, זכה במדליית ארד בקרב-רב.

## קישורים חיצוניים

* 

* מקס ויטלוק באתר איגוד ההתעמלות הבריטי
* 

קטגוריה:מתעמלים בריטים
קטגוריה:אלופים אולימפיים: קרקע (גברים)
קטגוריה:אלופים אולימפיים: סוס סמוכות
קטגוריה:אלופים אולימפיים מבריטניה
קטגוריה:מתעמלים באולימפיאדת לונדון (2012)
קטגוריה:מתעמלים באולימפיאדת ריו דה ז'ניירו (2016)
קטגוריה:מתעמלים באולימפיאדת טוקיו (2020)
קטגוריה:אלופים אולימפיים בריטים באולימפיאדת טוקיו (2020)
קטגוריה:בריטים שנולדו ב-1993
איש המולקולה (פסל)

250px|ממוזער|שמאל|פסל איש המולקולה
**איש המולקולה** (באנגלית: **Molecule Man**) הוא פסל גדול בברלין של הפסל האמריקאי ג'ונתן בורופסקי (נולד ב-1942).
## היצירה
הפסל נמצא בתוך נהר שפרה ומתנשא לגובה 30 מטר ונראה למרחק רב. הוא עשוי מאלומיניום ומורכב משלוש דמויות הנפגשות בנקודה אחת. הוא נוצר בלוס אנג'לס בשנים 1977–1978 והוצב במקומו הנוכחי במאי 1997.

הפסל הוצב ליד גשר אוברבאום ששימש כנקודת מעבר בין מזרח ברלין ומערב ברלין וסימן את משולש הגבולות בין הרבעים טרפטו ופרידריכסהיין במזרח העיר וקרויצברג במערב. לכן הוא מורכב משלוש דמויות המהלכות על המים ונפגשות זו עם זו.

הדמויות מחוררות במאות חורים שהפסל מכנה בשם "מולקולות". באתר שלו הוא כתב על הרעיון של הפסל:

## קישורים חיצוניים

* איש המולקולה, באתר של ג'ונתן בורופסקי

קטגוריה:ברלין: פסלים
קטגוריה:סדרות פסלים
אליפות אירופה בכדורסל 1985

**אליפות אירופה בכדורסל 1985**, המכונה גם **[[יורובאסקט]] 1985**, היא האליפות ה-24 לנבחרות כדורסל אירופאיות. האליפות התקיימה בין ה-5 ביוני עד ה-16 ביוני 1985 בערים קרלסרוהה, לברקוזן ושטוטגרט שבמערב גרמניה. באליפות השתתפו 12 נבחרות לאומיות ובסיומה זכתה ברית המועצות בתואר האליפות ה-14 בתולדותיה, לאחר שגברה על נבחרת צ'כוסלובקיה במשחק הגמר. שחקן נבחרת ברית המועצות, הסנטר ארווידאס סאבוניס, זכה בתואר ה-MVP של הטורניר לאחר שקלע 20.1 נקודות בממוצע למשחק.

שחקן נבחרת ישראל דורון ג'מצ'י סיים כ'מלך הסלים' של האליפות כשקלע 28.1 נקודות בממוצע למשחק. נבחרת ישראל עצמה סיימה את הטורניר במקום התשיעי עם מאזן כולל של 4 ניצחונות ו-3 הפסדים.

## שיטת המשחקים
8 קבוצות העפילו ישירות למשחקי האליפות. יתר הקבוצות (צ'כוסלובקיה, פולין, רומניה ובולגריה) העפילו משלב המוקדם. תחרות זו נערכה בספטמבר 1984 בשוודיה.

12 הנבחרות הוגרלו ל-2 בתים בני 6 נבחרות כל אחד. ארבע הראשונות מכל בית העפילו להמשך התמודדות על האליפות.
## אולמות המשחקים
גרמניה המערבית אירחה את האליפות ב-3 אולמות שנמצאים ב-3 ערים. 

## שלב הבתים
בשלב הראשון של הטורניר חולקו 12 הנבחרות לשני בתים, וארבע הקבוצות שסיימו ראשונות בכל בית העפילו לשלב רבע הגמר. יתר הנבחרות התמודדו ביניהן על מקומות 9–12, והנבחרות המודחות בכל שלב התמודדו ביניהן על מקומות 3–8, בהתאם לשלב בו הודחו.
### בית א'

### בית ב'

## פלייאוף אליפות

### גמר

## משחקי דירוג
### מקומות 9–12

### מקומות 5–8

## נבחרת ישראל באליפות
הנבחרת העפילה לאליפות ישירות לאור הישגיה באליפות הקודמת.

נבחרת ישראל סיימה את הטורניר במקום התשיעי. דורון ג'מצ'י היה מלך הסלים של האליפות.
### סגל הנבחרת

* מאמן הנבחרת: צביקה שרף.

## שחקנים מצטיינים
* השחקן המצטיין - ארווידאס סאבוניס ()
* מלך הסלים - דורון ג'מצ'י  () - 28.1 נקודות למשחק בממומע

### חמישיית האליפות

## דירוג סופי

## קישורים חיצוניים
*אליפות אירופה בכדורסל, באתר פיב"א אירופה
* האליפות, באתר פיב"א
* תיאור משחק הגמר
* תחרויות העפלה
* נבחרת ישראל באליפות
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ב-1985
קטגוריה:תחרויות כדורסל בגרמניה
קטגוריה:באדן-וירטמברג: ספורט
קטגוריה:נורדריין-וסטפאליה: ספורט
קטגוריה:תחרויות ספורט בגרמניה המערבית
גורדי השחקים הגבוהים בעולם

רשימת **גורדי השחקים הגבוהים בעולם**. גורדי שחקים בעלי רקע ירוק היו המגדלים הגבוהים בעולם בפרק זמן כלשהו. הרשימה כוללת רק מגדלים שגובהם הוא 300 מטר ומעלה.
1008x1008px|המבנים הגבוהים ביותר בעולם, 2015.

## גורדי שחקים מגה גבוהים

## מגדלים נוספים

## ראו גם
* גורד שחקים סופר גבוה
* רשימת המבנים והבניינים הגבוהים ביותר בעולם
* רשימת המגדלים הגבוהים בעולם
* רשימת הבניינים הגבוהים בעולם על פי גובה הגג

## קישורים חיצוניים

קטגוריה:גורדי שחקים
קטגוריה:מגדלים
קטגוריה:מבנים לפי מדינה
קטגוריה:דירוג בנושא אדריכלות
לודוויג פון גבסטל

**לודוויג פון גבסטל** (; 15 בינואר 1857 – 20 בספטמבר 1930) היה גנרל גרמני, שפיקד על קורפוס (גיס) במלחמת העולם הראשונה.

## ביוגרפיה
### תחילת הקריירה
פון גבסטל נולד ב-15 בינואר 1857 לאביו ויקטור אמיל פרייהר פון גבסטל, שהיה מרשל הבית של מלכת יוון האלמנה, ולאשתו אמה לבית פון גוטנברג, בווירצבורג שהשתייכה לממלכת בוואריה. ב-1871 התגייס לצבא הבווארי והצטרף לרגימנט האולנים הבווארי ה-1. בהמשך מילא תפקידי פיקוד ומטה. בשנת 1900 נשלח פון גבסטל לסין כקצין מטה חיל המשלוח לדיכוי מרד הבוקסרים, ולאחר מכן המשיך למלא תפקידי מטה שונים. בשנת 1907 הועלה לדרגת גנרל מיור, ובשנת 1910 הועלה לדרגת גנרל לויטננט. בשנת 1911 מונה פון גבסטל למפקד הדיוויזיה הבווארית ה-2, ובשנת 1911 הועלה לדרגת גנרל חיל הפרשים, ומונה למפקד הקורפוס הבווארי ה-3.

### מלחמת העולם הראשונה ואחריתו
עם פרוץ מלחמת העולם הראשונה היה פון גבסטל מפקד הקורפוס הבווארי ה-3 שהיה חלק מהארמייה השישית ולחם בחזית המערבית, ונטל חלק בקרב לורן. לאחר מכן לחם כחלק מפלגת הארמייה C, ולאחר מכן לחם בקרב שמפאן השני ובקרב על הסום. פון גבסטל המשיך להילחם בקרבות השונים עד סוף המלחמה, ואף קיבל עיטורים רבים וביניהם את עיטור הפור לה מריט.

פון גבסטל נפטר במינכן ב-20 בספטמבר 1930 והוא בן 73 שנים.

## ראו גם
* הקיסרות הגרמנית במלחמת העולם הראשונה

## קישורים חיצוניים

* לודוויג פון גבסטל 
* לודוויג פון גבסטל 

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:גרמנים שנולדו ב-1850
קטגוריה:גרמנים שנפטרו ב-1930
סוזן פלאנרי

**סוזן פלאנרי** (באנגלית: **Susan Flannery**; נולדה ב-31 ביולי 1939) היא שחקנית אמריקאית. נודעת מתפקידה כסטפני פורסטר באופרת הסבון "היפים והאמיצים".

## ביוגרפיה
פלאנרי נולדה בג'רזי סיטי ולמדה בבית ספר במנהטן, היא סיימה תואר בקולג' לבנות במיזורי.

ב-1966 החלה לשחק את הרופאה הפסיכיאטרית ד"ר לורה ספנסר הורטון באופרת הסבון ימיי חיינו, ב-1975 זכתה בפרס גלובוס הזהב על משחקה בסרט המגדל הלוהט, ב-1981 שיחקה במספר פרקים של הסדרה דאלאס.

ב-1987 הוצע לה התפקיד של סטפאני פורסטר באופרת הסבון "היפים והאמיצים", תפקיד אשר עשתה לשנת 2012, ובשנת 2018 שבה לתפקידה אורח. בזכות תפקיד זה זכתה לפרסום רב.

ב-2006 הופיעה בתוכנית ספיישל של גלגל המזל.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:בוגרות מכללת סטפנס
קטגוריה:זוכי אמי בשעות היום: שחקנית ראשית בדרמה
קטגוריה:זוכי אמי בשעות היום: שחקן ראשי בדרמה
קטגוריה:זוכי פרס גלובוס הזהב: קולנוע: כוכבת השנה
קטגוריה:אמריקאיות שנולדו ב-1939
קטגוריה:אמריקאים שנולדו ב-1939